|  |
| --- |
|  |
| Fagprøve |
|  |
| **Helsearbeiderfaget** |

**Kandidat:**

|  |  |
| --- | --- |
| **Prøve start:**  |  |
| **Prøve ferdig:**  |  |
| **Prøvested:** |  |

|  |  |
| --- | --- |
| **Leder prøvenemnd:** | Navn:  |
| Tel.: E-post  |
| **Medlem prøvenemnd:** | Navn:  |
| Tel.: E-post:  |

# Prøven består av fire deler:

# Planlegging av arbeidet og begrunnelse for valgte løsninger:

* Kandidaten skal utarbeide en skriftlig plan for gjennomføring av prøven. Denne bør inneholde plan for framdrift og tidsbruk, samt oversikt over hvilket utstyr og hjelpemidler som skal benyttes under gjennomføringen av praktisk del.
* Det bør oppgis om det er behov for assistanse og ca. tidspunkt for denne.
* Planen bør inneholde mulige alternative løsninger og du skal begrunne løsningene som er valgt.
* Kandidaten gjennomgår planen med prøvenemnda før gjennomføringen starter.

## Gjennomføring av det faglige arbeidet:

* Kandidaten skal gjennomføre prøven ifølge planen.
* Under hele fagprøven skal hygieniske prinsipper prioriteres samt grunnleggende sykepleie, hms og ergonomi.
* Kandidaten skal kjenne til, og kunne gjøre rede for de lover og forskrifter som gjelder for arbeidsstedet ved avlegging av fagprøve.
* Der oppgaver ikke kan utføres tilfredsstillende vurdert ut fra lover/regler/prosedyrer og egne faglige vurderinger, må kandidaten gjøre fagprøvenemnda oppmerksom på dette.
* Dersom du under arbeidet må endre planen, grunngir du dette i dokumentasjonsdelen.

## Vurdering av eget prøvearbeid:

* Her skal kandidaten gi sin egen vurdering på hvordan det gikk under fagprøven.
* I denne delen legges det vekt på kandidatens evne til *refleksjon* og *kritiske tenkning* ved gjennomføring. Hva ble gjort godt, kunne noe vært gjort annerledes, tidsbruk, bruk av utstyr, sikkerhet ved gjennomføring og kvalitet på arbeidet.
* Med bakgrunn i den skriftlige planen, gjennomføringen og dokumentasjonen har prøvenemnda anledning til å stille spørsmål og be kandidaten om en mer utfyllende redegjørelse.

## Dokumentasjon av eget prøvearbeid:

* Dokumentasjonsdelen skal være skriftlig.
* Dokumentasjonen må vise arbeidsprosessen og resultater av arbeidet på en måte som gjør det mulig å drøfte kvaliteten på det faglige arbeidet.

# Kjerneelementer:

* Kropp, helse og omsorg
* Dialog, relasjon og veiledning
* Hjelpemidler, teknologi og velferdsteknologi
* Etikk og regelverk

# Hjelpemidler:

* Alle hjelpemidler er tillatt.
* Det kan brukes medhjelper/assistent når det er nødvendig, men dette skal opplyses om til prøvenemden.

# Vurderingskriterier:Hele læreplan for helsearbeiderfaget vg3 opplæring i bedrift vil ligge som grunnlag for vurdering.

**Planleggingsdel:**

* Planen beskriver hvilke arbeidsoppgaver kandidaten skal gjennomføre, og hvordan disse skal utføres.
* Planen for gjennomføring av arbeidsoppgavene er faglig begrunnet.
* Tidsplanen tar hensyn til prøvestedets rutiner og pasientens/brukerens individuelle behov.
* Kandidaten innhenter relevante opplysninger som grunnlag for utarbeiding av planleggingsdelen.
* Planleggingsdelen er basert på og tilpasset pasientens/brukerens individuelle behov/situasjon og sykdomstilstand.

**Gjennomføringsdel:**

Det er samsvar mellom planen og gjennomføringen av arbeidsdagen.

Kandidaten:

* Samhandler med pasienten/brukeren
* Yter rett og profesjonell helsehjelp med utgangspunkt i pasientens/brukerens behov
* Tilpasser samhandling og kommunikasjon til pasienten/brukeren som er i tråd med etiske retningslinjer
* Samhandler og kommuniserer med kollegaer på tvers av tjenester for å sikre pasientens/brukerens individuelle rettigheter
* tilbereder måltider som er ernæringsmessig tilpasset pasienten/brukeren og som ser innbydende ut
* følger hygieniske prinsipper
* utfører arbeidet ergonomisk riktig og etter gjeldende regler for HMS
* ivaretar pasientsikkerhet, taushetsplikt og personvern

**Dokumentasjonsdel:**

* observere og vurdere systematisk tilstand og endringer hos pasienter og brukere og dokumentere i digitale journalsystemer i tråd med bedriftens rutiner.

**Evalueringsdel:**

Kandidaten

* begrunner faglig eventuelle justeringer av planen
* identifiserer mangler og forbedringsområder ved planen, gjennomføringen og dokumentasjonen
* begrunner faglig hvordan forbedringsområdene kan styrkes / gjøres bedre
* identifiserer arbeid som gikk bra, og reflekterer rundt hvorfor det gikk bra

# Tidsbruk

Fagprøven skal normalt gjennomføres innenfor en tidsramme på **to virkedager.**

|  |  |
| --- | --- |
| Etter at kandidaten har lest igjennom oppgaven/oppgavene, kan han/hun stille spørsmål til nemnda om det er noen uklarheter. Kandidaten skriver under på at prøven og regler i tilknytning til prøven er gjennomgått og forstått. | Veiledende tidsbruk |
| Planlegging av arbeidet og begrunnelse for valgte løsninger.  | 3t |
| Gjennomføring av det faglige arbeidet | 8t |
| Dokumentasjon av eget prøvearbeid | 3t |
| Vurdering av eget prøvearbeid  | 2t |
| **Total tidsbruk** | 16t |

# Arbeidsoppdrag

|  |
| --- |
| **Dag 1 del 1, praktisk utføring:** Du skal gjennomføre en vanlig arbeidsdag frem til lunsj. Normale prosedyrer og rutiner skal følges. Arbeidet skal dokumenteres i pasientens journal.**Dag 1 del 2, skriftlig planlegging:** Velg en pasient og innhent relevante opplysninger som grunnlag for utarbeiding av en plan for dag 2. Denne pasienten skal følges opp av deg i morgen. Eksempel på relevante opplysninger kan være;* sykdomstilstand
* funksjonsnivå
* interesser
* aktivitet
* livsglede og mestring.

Beskriv hvordan du skal utføre planen for dag 2 med faglige begrunnelser. Du velger selv hvilken arbeidsoppgave du skal planlegge og gjennomføre. Skriv gjerne planleggingsdelen kortfattet. Sendes på mail til sensorene innen avtalt klokkeslett (tidsramme 3 timer).**Dag 2 del 1, praktisk utføring:**Utføre planlagte arbeidsoppgaver fra dag 1 del 2 (planleggingsdel).Arbeidet skal dokumenteres i pasientens journal.**Dag 2 del 2, evaluering:**Skriftlig egenvurdering / refleksjon av gjennomførte arbeidsoppgaver (ca. 2 timer). Leveres til prøvenemnden. * Begrunn eventuelle justeringer av planen
* Hva gikk bra? Hvorfor gikk det bra?
* Hva kunne du gjort annerledes? Hvorfor?

Avsluttende samtale med prøvenemnden * Oppklarende spørsmål

Karaktersetting |

# Vurdering

Prøvenemnda vurderer kandidatens kompetanse, det vil si evne til å løse en kompleks/sammensatt oppgave, slik den blir dokumentert gjennom fagprøven. Prøvenemnda fastsetter karakter etter en tredelt skala:

1. **Bestått meget godt:** Meget god, eller fremragende helhetlig kompetanse i faget. Kandidaten har fokus på ivaretagelse av helhetlig helse og omsorg i tråd med pasientens individuelle behov. Kandidaten viser til god kritisk tenkning og refleksjon, samt foreslår alternative løsninger.
2. **Bestått:** Tilfredsstillende eller god kompetanse i faget. Kandidaten kan faglig begrunne og gjennomføre valgte løsninger, i tråd med pasientens individuelle behov.
3. **Ikke bestått:** Svært lav kompetanse i faget, oppfyller få av kompetansemålene kandidaten er prøvd i. Kan i liten grad reflektere rundt valgte løsninger og gjennomføringen av arbeidet.

Grunnlaget for vurdering i fag er kompetansemålene i læreplanen. Alle de fire delene av prøven skal være med i vurderingen.

## Klage på vurdering

Kandidater som får *Ikke bestått* har rett til å klage. Fristen for å klage på fag- eller svenneprøve er 3 uker etter at kandidaten har mottatt melding fra fylkeskommunen. Klagen må være skriftlig.

# Underskrifter

Kandidaten er gitt anledning til å lese gjennom oppgaven og stille oppklarende spørsmål.

Kandidaten bekrefter at han/hun har forstått oppgavens ordlyd og er enig i skisserte plan for gjennomføring av den praktiske delen av prøven.

|  |  |
| --- | --- |
| Sted og dato: | Sign. kandidat: |
| Sted og dato: | Sign. leder prøvenemd: |
| Sted og dato: | Sign. medlem prøvenemnd: |